
Abateri grave la instituţiile Ministerului Mediului. Banii publici 
pentru investiții, deturnațţi în mod grosolan 


Raportul de audit financiar al Curţii de Conturi la Ministerul Mediului a depistat 
nereguli grave în contabilitatea entităților subordonate, unde inspectorii au 
găsit un adevărat haos. Mai mult, derularea contractelor pentru proiectele de 
investiții este un dezastru total, banii acordaţi în avans fiind deturnați în alte 
scopuri, iar finalizarea acestora este acum cât se poate de incertă. 


A 
ROMANIEI 


incetarii Curţii d Cneuiti au tine âgisaie încălcări grave si jeg după ccifcaalile 
efectuate la Ministerul Mediului, raportul de audit având nu mai puţin de 44 de pagini cu 
neregulile depistate. Pe lângă haosul total și erorile stupefiante din contabilitate la 
aproape toate instituţiile din subordinea Ministerului Mediului, cele mai grave abateri au 
fost găsite la Administraţia Bazinală de Apă Dobrogea Litoral, care gestionează proiecte 
de anvergură. Unul dintre acestea este cel pentru proiectul de investiții "Apărarea 
împotriva inundaţiilor a localității Babadag, judeţul Tulcea”, cu un contract încheiat între 
Administrația Bazinală de Apă Dobrogea Litoral și o asociere de firme, în valoare de 
48.774.275 lei, fără TVA, și cu o durată inițială a lucrărilor de 21 de luni, respectiv până 
la 12.08.2024. 


Prin Actul adițional nr.1/1.07.2024, data de terminare a lucrărilor a fost prelungită până la 
finele lunii noiembrie 2024, fără a fi prezentat un grafic de execuţie lucrări și un grafic de 
plăți în consecință. Din verificările documentelor s-a constatat efectuarea unor plăți în 
sumă totală de 10.317.967,20 lei fără a exista un grafic de eșalonare a plăţilor și fără a fi 
stabilite condiţiile în care fiecare parte de lucrări sau faze de proiectare și execuţie va 
deveni plătibilă. În timpul misiunii de audit, asocierea de firme a prezentat un grafic de 
eșalonare pentru perioada februarie 2023-august 2024, nesemnat de către reprezentanţii 
ABADL, din care nu rezultă că aceasta este anexă la Acordul contractual nr.147/2022, 
susține Curtea de Conturi. 


Avansuri nejustificate 


Cele două tranșe de avans au fost acordate fără documente justificative din care să 
rezulte destinația acestora și fără să fie respectate graficele de rambursare a avansului. 
Din prima tranșă de avans, de 2.438.713,75 lei plus TVA, a fost justificată doar o parte, 
respectiv suma de 1.397.197,69 lei, iar diferența de 1.041.516 lei nu a mai fost 
justificată, nemaifiind prezentate certificate de plată. 


"Deși, pe lângă suma de 1.397.197,69 lei, reprezentând sume decontate din avansul 
acordat, reprezentanţii asocierii de firme au înaintat în timpul controlului o situație de 
cheltuieli în valoare totală de 7.717.567,11 lei, acestea nu pot fi identificate ca aparținând 
devizelor de lucrări aferente Acordului contractual nr.147/14.10.2022, întrucât nu 
îndeplinesc condițiile de recunoaștere și nu au fost incluse de către Supervizor într-un 
certificat de plată. În condiţiile în care tranșa din avans nu a fost justificată integral, 
beneficiarul ABA Dobrogea Litoral a acceptat acordarea celei de-a doua tranșe de avans, 
în valoare de 4.877.427,50 lei plus TVA, contrar prevederilor HG nr.264/2003, iar pentru 
această tranșă nu s-a efectuat nicio deducere din certificatele de plată emise ulterior”, se 
arată în raportul de audit al Curţii de Conturi. 


Mai mult, în conformitate cu prevederile HG nr.1/2018, antreprenorul avea obligaţia de a 
utiliza sumele din avans exclusiv pentru operaţiunile aferente lucrărilor contractului. În 
cazul în care antreprenorul nu folosea corespunzător o parte din aceste sume, 
beneficiarul, în speță ABA Dobrogea Litoral, era îndreptăţit la rambursarea de către 
antreprenor a sumelor rămase de justificate, inclusiv prin executarea de către beneficiar a 
garanţiei de returnare a avansului. De asemenea, beneficiarul avea dreptul aplicării unor 
penalități de întârziere la nivelul dobânzii de referință a BNR, calculată pentru perioada de 
când s-a acordat avansul și până în momentul recuperării, la sumele folosite 
necorespunzător, și avea obligația de a nu mai efectua nicio altă plată în avans. 


Misiune imposibilă 


La data de 31.05.2024, soldul avansurilor acordate fără a se justifica era de aproape 6 
milioane de lei. La această dată, respectiv cu 3 luni înainte de data iniţială de finalizare a 
lucrării (12.08.2024), din valoarea de 48.774.275 lei fără TVA a contractului, au fost 
executate lucrări în valoare de 5.588.790,70 lei, reprezentând 11,46% din contract, astfel 
că există riscul nerespectării termenului prevăzut în contract pentru finalizarea lucrărilor, 
atrage atenţia Curtea de Conturi. “Cu toate că situaţiile de lucrări se întocmesc lunar, în 
perioada 11.11.2022-31.052024, au fost prezentate doar 7 situații de lucrări, dintre care 
2 situaţii au fost întocmite doar pentru a încasa avansurile, iar 5 situaţii de lucrări au fost 


aferente unor lucrări efective executate în lunile octombrie 2023, decembrie 2023, 
martie-mai 2024”, se mai precizează în raportul de audit. 


